**АЙМГИЙН ИТХ-ЫН ТЭРГҮҮЛЭГЧИД, АЖЛЫН АЛБАНААС**

**2020 ОНЫ 7-Р САРД ХИЙЖ ГҮЙЦЭТГЭСЭН АЖЛЫН МЭДЭЭ**

2020.07.24. Зуунмод.

Аймгийн ИТХ, Тэргүүлэгчид, Ажлын албанаас 7 дугаар сард дараах ажлуудыг хийж гүйцэтгэлээ. Аймгийн ИТХ-ын 17 дугаар хуралдаан 2020 оны 07-р сарын 02-ны өдөр, Тэргүүлэгчдийн X хуралдаан 7-р сарын 22, Тэргүүлэгчдийн ээлжит бус-2 дугаар хуралдаан 07-р сарын 01-ний өдөр тус тус хуралдлаа.

**Аймгийн ИТХ-ын XVII хуралдаанаар:-**

1.Аймгийн 2019 оны орон нутгийн төсвийн гүйцэтгэлийн тухай өргөн мэдүүлсэн тайлан, төсөл, тэдгээрт Хурлын Эдийн засаг, төсөв санхүү, өмчийн бодлогын хороо, Төв аймаг дахь Төрийн Аудитын газраас хийсэн дүгнэлтүүдийг хэлэлцээд аймгийн 2019 оны орон нутгийн төсвийн гүйцэтгэлээр төсвийн нийт орлогыг 23862.0 сая төгрөг, аймгийн төрийн сан дахь жилийн эцсийн мөнгөн хөрөнгийн үлдэгдлийг 12356.5 сая төгрөг, төсвийн зарлагын гүйцэтгэлийг 81195.0 сая төгрөгөөр батламжлав.

2. “Аймгийн 2020 оны төсөвт тусгагдсан хөрөнгө оруулалтын ажил, худалдан авах ажиллагааны эхний 5 сарын гүйцэтгэл, тендерийн хэмнэлтийн талаар аймгийн Засаг даргын мэдээлэл, өргөн мэдүүлсэн төсөл, түүнд Хурлын Эдийн засаг, төсөв, санхүү, өмчийн бодлогын хорооноос хийсэн дүгнэлтийг хэлэлцээд аймгийн иргэдийн Төлөөлөгчдийн Хурлын 2019 оны арван тавдугаар хуралдааны “Аймгийн 2020 оны төсөв батлах тухай” 02 дугаар тогтоолын 10 дугаар заалтаар батлагдсан “Аймгийн орон нутгийн хөгжлийн сангийн хөрөнгөөр 2020 онд хэрэгжүүлэх хөрөнгө оруулалт, төсөл, арга хэмжээ, барилга байгууламжийн жагсаалт” гэсэн нэгдүгээр хавсралтад өөрчлөлт оруулж “Тогтоолд нэмэлт өөрчлөлт оруулах тухай” тогтоолыг батлав.

3. Сумын хамгаалалтад байх Түүх, соёлын үл хөдлөх дурсгалын жагсаалт баталж, орчны газрыг нь орон нутгийн хамгаалалтад авах тухай аймгийн Засаг даргын мэдээлэл, өргөн мэдүүлсэн төсөл, тэдгээрт Хурлын Нийгмийн бодлогын Хорооноос хийсэн дүгнэлтийг хэлэлцээд сумын хамгаалалтад байх түүх, соёлын үл хөдлөх дурсгалын жагсаалтыг нэгдүгээр, тэдгээрийн орон нутгийн хамгаалалтад авах орчны газрын солбицлын цэг, хэмжээг хоёрдугаар, улс, орон нутгийн тусгай хэрэгцээнд авсан газарт байгаа дурсгалуудын хамгаалалтын бүсийн солбицлын цэгийг гуравдугаар хавсралт ёсоор тус тус батлав.

Аймгийн нутаг дахь түүх, соёлын үл хөдлөх дурсгалын хамгаалалтыг сайжруулах талаар батлагдсан тус тогтоолын 1 дүгээр заалтын жагсаалтад дурдсан түүх, соёлын үл хөдлөх дурсгалуудын бүрэн бүтэн байдлыг хамгаалж, хяналт тавьж ажиллах, тэдгээрийг сэргээн засварлахад шаардагдах хөрөнгийг аймгийн жил жилийн төсөвт тусган батлуулж хэрэгжилтийг хангах, “Соёлын өвийг хамгаалах тухай” хуулийн 14 дүгээр зүйлийн 14.1.5 дахь заалтын дагуу аймгийн хамгаалалтад байх түүх, соёлын үл хөдлөх дурсгалын жагсаалтыг холбогдох байгууллагаар батлуулж, тэдгээрийн орчны газрыг аймгийн тусгай хамгаалалтад авахуулах ажлыг зохион байгуулах арга хэмжээг авч хэрэгжүүлэхийг аймгийн Засаг даргын орлогчид даалган “Сумын хамгаалалтад байх Түүх, соёлын үл хөдлөх дурсгалын жагсаалт баталж, орчны газрыг нь орон нутгийн хамгаалалтад авах тухай” тогтоолыг батлав.

4. Зарим газар нутгийг аймгийн тусгай хэрэгцээ, хамгаалалтаас чөлөөлж, бичил уурхайн зориулалтаар орон нутгийн тусгай хэрэгцээнд авах тухай аймгийн Засаг даргын мэдээлэл, түүнд Хурлын Байгаль орчин, хөдөөгийн хөгжлийн хорооноос хийсэн дүгнэлтийг хэлэлцээд Заамар сумын 3-р багийн нутаг “Тосон”-гийн 0.6 га, “Галтын амны хойд ар”-ын 5 га, “Салтгарын урд энгэр”-ийн 1.5 га, “Урд баясгалант”-ын зүүн талын 0.91 га, нийт 4 байршлын 8.01 га газруудыг аймгийн Тусгай хэрэгцээнээс тус тус хэсэгчлэн чөлөөлсүгэй.

2. Энэ тогтоолын 1 дүгээр заалтаар аймгийн тусгай хэрэгцээнээс чөлөөлөгдсөн нийт 4 байршлын 8.01 га талбайг бичил уурхайн зориулалтаар орон нутгийн тусгай хэрэгцээнд авч, талбайн булангийн цэгүүдийн солбицол, хэмжээ, тусгай хэрэгцээнд байлгах хугацаа, байршлын нэрийг батлан бичил уурхайн талаар “Газрын тухай”, “Ашигт малтмалын тухай”, “Байгаль орчныг хамгаалах тухай” хуулиуд, Засгийн газрын 2017 оны 151 дүгээр тогтоолоор батлагдсан “Бичил уурхайгаар ашигт малтмал олборлох журам”, 2019 оны “Бичил уурхайгаар ашигт малтмал олборлох үйл ажиллагааны талаар авах зарим арга хэмжээний тухай” 355, 2020 оны “”Ашигт малтмалын тусгай зөвшөөрөл, түүнд тавих хяналтыг сайжруулах, хууль бус үйлдлийг таслан зогсоох талаар авах зарим арга хэмжээний тухай” 17 дугаар тогтоолуудын бичил уурхайн үйл ажиллагааг зохицуулсан заалтуудын хэрэгжилтийг хангах, аймгийн иргэдийн Төлөөлөгчдийн Хурлын 2018 оны есдүгээр хуралдааны 06 дугаар тогтоолоор бичил уурхайн зориулалтаар орон нутгийн тусгай хэрэгцээнд авсан Заамар сумын 6, Баян сумын 2, Баянжаргалан сумын 1 нийт 9 байршил газар, энэхүү тогтоолоор аймгийн тусгай хэрэгцээнд авсан 4 байршил нийт 13 байршил газарт холбогдох сумдын Засаг дарга нар бичил уурхай ажиллуулж гэрээ байгуулан, хяналт тавьж ажиллаж байгаад тодорхой хуваарийн дагуу хяналт шалгалт хийж, шаардлагатай арга хэмжээ авч ажиллах, холбогдох хууль, тогтоомжид заасан бичил уурхай эрхлэгчдэд тавигдах шаардлагыг хангаагүй, гэрээгээр хүлээсэн үүргээ биелүүлээгүй нөхөрлөлийн үйл ажиллагааг зогсоож, гэрээг цуцлах арга хэмжээ авах, Бичил уурхайгаар ашигт малтмал олборлосон газрын нөхөн сэргээлтийн ажилд онцгойлон анхаарч, хяналт шалгалтын дүнг үндэслэн нөхөн сэргээлтийг сандартын дагуу хийлгэж хүлээн авах ажлыг зохион байгуулахыг аймгийн Засаг даргад даалгав.

Заамар сумын иргэдийн Төлөөлөгчдийн Хурлын 2019 оны 04 дүгээр тогтоолоор орон нутгийн тусгай хэрэгцээнээс чөлөөлсөн 66 байршил газраас 4 байршил газрыг аймгийн иргэдийн Төлөөлөгчдийн Хурлаар бичил уурхайн зориулалтаар орон нутгийн тусгай хэрэгцээнд авсантай холбогдуулан үлдсэн 62 байршил газрыг орон нутгийн тусгай хэрэгцээнд эргүүлэн авах, сумын хэмжээнд бичил уурхайн зориулалтаар орон нутгийн тусгай хэрэгцээнд авсан газрууд, тэдгээрт ажиллаж буй нөхөрлөлүүдийн үйл ажиллагаанд хууль, тогтоомжийн дагуу хяналт тавьж, шаардлагатай арга хэмжээ авч ажиллахыг Заамар сумын иргэдийн Төлөөлөгчдийн Хуралд зөвлөв.

5.Аймгийн ИТХ-ын төлөөлөгчөөс чөлөөлөх тухай асуудлыг хэлэлцээд Аймгийн ИТХ-ын Төлөөлөгч, Засаг дарга Ж.Батжаргал нь Монгол Улсын Их Хурлын 2020 оны ээлжит сонгуулийн 14 дүгээр тойрогт МАН-аас нэр дэвшин өрсөлдөж, УИХ-ын гишүүнээр сонгогдсон тул аймгийн ИТХ-ын Төлөөлөгчөөс чөлөөлөгдөх тухай өргөдөл, Төлөөлөгч Н.Энхбаатар нь 2019 оны 07 дугаар сарын 30-ны өдөр Нийслэлийн Замын хөдөлгөөн тээвэр зохицуулалтын газрын Захиргааны хэлтсийн даргаар томилогдож, аймгийн ИТХ-ын Төлөөлөгчөөс чөлөөлөгдөх өргөдлөө тус тус ирүүлсэн бөгөөд аймгийн ИТХ-ын Төлөөлөгч Ж.Батжаргал, Н.Энхбаатар нарыг аймгийн Иргэдийн Төлөөлөгчдийн Хурлын Төлөөлөгчөөс 2020 оны 07 дугаар сарын 02-ны өдрийг дуусгавар болгон чөлөөлөв.

Аймгийн ИТХ-ын ээлжит 17 дугаар хуралдаанаар 5 асуудал хэлэлцэж 5 тогтоол батлав.

**Аймгийн ИТХ-ын Тэргүүлэгчдийн ээлжит бус-II хуралдаанаар:-**

1.Аймгийн ИТХ-ын 2019 оны 15 дугаар хуралдааны “Аймгийн 2020 оны төсөв батлах тухай” 02 дугаар тогтоолд нэмэлт өөрчлөлт оруулах тухай асуудлыг хэлэлцээд “Хуралдаанаар хэлэлцэх асуудалд нэмэлт оруулах тухай” тогтоолыг батлав.

1.Аймгийн иргэдийн Төлөөлөгчдийн Хурлын ээлжит 17 дугаар хуралдаанаар хэлэлцэх 5 асуудалд Хурлын Эдийн Засаг, төсөв санхүү өмчийн бодлогын хороо, Нигймийн бодлого, Байгаль орчин хөдөөгийн хөгжлийн хороо, Нутгийн удирдлага хууль хяналт гадаад харилцааны хороодоос хийсэн дүгнэлтийг хэлэлцээд Хурлын хуралдаанд шилжүүлэв.

**Аймгийн ИТХ-ын Тэргүүлэгчдийн X хуралдаанаар:-**

1.Аймгийн иргэдийн Төлөөлөгчдийн Хурлын 2020 оны ээлжит сонгуулийн ажлыг зохион байгуулах Сонгуулийн хороог 9 хүний бүрэлдэхүүнтэй байгуулж “Аймгийн Сонгуулийн хороо байгуулах тухай” тогтоолыг батлав.

2.Аймгийн эдийн засаг, нийгмийг 2020 онд хөгжүүлэх үндсэн чиглэлийн хэрэгжилтийн явцыг хэлэлцээд хуралдааны тэмдэглэлээр үүрэг өгөв.

3.“Хүртээмжтэй, чанартай төрийн үйлчилгээ” 2020 оны урианы жилийн ажлын төлөвлөгөөний хэрэгжилтийн явцыг хэлэлцээд хуралдааны тэмдэглэлээр үүрэг өгөв.

4.Нутгийн удирдлагын шийдвэрийн /ИТХ, ИТХТ-ийн тогтоол, тэмдэглэл/ хэрэгжилтэд хийсэн Хяналт шинжилгээ, үнэлгээний тухай асуудлыг хэлэлцээд хуралдааны тэмдэглэлээр үүрэг өгөв.

5.“Үйлдвэржилт 21:100” үндэсний хөтөлбөрийг хэрэгжүүлэх аймгийн үйлдвэржүүлэх “ЖДҮ:27” төлөвлөгөөний хэрэгжилтийн явцыг хуралдааны тэмдэглэлээр үүрэг өгөв.

6. Аймгийн “Авто зам, Авто тээврийн салбарыг хөгжүүлэх стратеги төлөвлөгөө”-ний /2017-2024/ хэрэгжилтийн явцыг хэлэлцээд хуралдааны тэмдэглэлээр үүрэг өгөв.

7.Хөрөнгө шийдвэрлэх тухай

8.“Төрөөс ойн талаар баримтлах бодлогыг хэрэгжүүлэх арга хэмжээний төлвлөгөө”-ний биелэлтийг дүгнэх тухай

9.“Хөдөлмөрийн аюулгүй байдал, эрүүл ахуйн дэд хөтөлбөр”-ийн хэрэгжилтийг дүгнэх тухай

10.Төрийн одон медальд уламжлах тухай

11. Төлөөлөн удирдах зөвлөлийн дарга, гишүүдийг чөлөөлөх тухай зэрэг нийт 11 асуудал хэлэлцэж 6 тогтоол батлан хуралдааны тэмдэглэлээр 5 үүрэг өгөв.

Аймгийн ИТХ-ын 17 дугаар хуралдаан, Тэргүүлэгчдийн Хуралдаанаас батлагдан гарсан тогтоолуудыг аймгийн ИТХ-ын Khural.mn сайт, аймгийн ЗДТГ-ын мэдээллийн самбар, Нэгдсэн үйлчилгээний төвийн мэдээллийн самбарт байршуулан нийтэд мэдээлж ажилласан.

Их Монгол улс байгуулагдсаны 813, Ардын хувьсгалын 98, Аймаг байгуулагдсаны 96 жилийн ойг хамтатган тэмдэглэх чиглэл өгсний дагуу 2018 оны 7-р сарын 8-10-ны өдрүүдэд тэмдэглэж өнгөрүүлсэн.

Энэ үеэр аймаг орон нутгийнхаа хөгжлийн тэргүүлэх чиглэл болсон Хөдөө аж ахуй, Эдийн засаг, Нийгэм, Дэд бүтэц, Төр, захиргааны олон жил үр бүтээлтэй ажилласан хүмүүсийг Монгол улсын Төрийн дээд одон медаль болон салбарын тэргүүн, аймгийн ИТХ, Засаг даргын шагналаар шагнаж урамшууллаа.

Энэ сард аймгийн ИТХ-ын дарга, Ажлын албанд хандсан 22 албан бичиг ирснийг бүртгэн аймгийн ИТХ-ын дарга болон нарийн бичгийн даргад танилцуулан хариу өгөх шаардлагатай 4 бичигийн хариуг өгч ажиллалаа.

Аймгийн ИТХ-ын дарга, Хурлын Ажлын албанаас Ерөнхийлөгчийн Тамгын газар, салбарын яамдуудад болон холбогдох албан байгууллагад 14 бичгийг гарган хүргүүлж ажилласан байна.

Аймгийн ИТХ-ын даргад хандан иргэдээс 4 өргөдөл ирүүлснээс Алтанбулаг сумын иргэн Г.Наранхүү, Зуунмод сумын иргэн С.Алтанбаяр, Заамар сумын Хайлааст багийн иргэн Ц.Өлзийсайхан нарын өргөдлийн хариуг хугацаанд нь албан бичгээр хариу өгч шийдвэрлэсэн.

Аймгийн ИТХ-ын төлөөлөгч Г.Мөнхбадрал, Ж.Баттөгс нараас ирүүлсэн өргөдлийн хариуг аймгийн ИТХ-ын Тэргүүлэгчдийн X хуралдаанаар хэлэлцүүлж шийдвэрлэсэн байна.

2020 оны 7-р сарын 17-22 ны өдрүүдэд зохион байгуулагдсан Төвийн бүсийн аймгуудын ИТХ-ын Ажлын албаны ажилчдын туршлага солилцох уулзалт зөвлөгөөнд аймгийн ИТХ-ын Ажлын албаны ажилчид оролцов.

Монгол Улсын Үндэсний Аюулгүй байдлын зөвлөлөөс Төв аймагт ажиллаж Үндэсний аюулгүйн байдлын талаар баримтлах бодлогын баримт бичиг боловсруулах талаар арга зүйн зөвлөгөө өгч ажиллалаа.

**Цагаатгах ажлыг удирдан зохион байгуулах ажлын хүрээнд:-**

Цагаатгах ажлыг удирдан зохион байгуулах аймгийн салбар комиссоос нэхэмжлэл гаргагч Х.Цолмон, Ч.Сэрчмаа, С.Цэндсүрэн нарын Төв аймгийн сум дундын иргэний хэргийн анхан шатны шүүхээс гарсан шийдвэрийг тухай бүр бүртгэж цагаатгах ажлыг удирдан зохион байгуулах улсын комисст хүргүүлж ажиллалаа.

**Гэмт хэргээс урьдчилан сэргийлэх ажлын хүрээнд:-**

Гэмт хэргээс урьдчилан сэргийлэх аймгийн салбар зөвлөлийн эхний хагас жилийн ажлын тайлан мэдээг гаргаж Монгол улсад Гэмт хэргээс урьдчилан сэргийлэх ажлыг зохицуулах зөвлөлд хүргүүлж ажилласан байна.

Гэмт хэргээс урьдчилан сэргийлэх аймгийн салбар зөвлөлийн 2020 оны 14 дүгээр тогтоолоор томилогдсон ажлын хэсэг Баянчандмань, Борнуур, Жаргалант, Батсүмбэр, Сүмбэр сумдын нутаг дэвсгэрт “Устгал” нэгдсэн арга хэмжээг 6-р сарын 29-өөс 7-р сарын 17-ны өдрүүдэд зохион байгуулж холбогдох зардлыг гэмт хэргээс урьдчилан сэргийлэх зохицуулах зөвлөлөөс шийдвэрлэж 2712.0 мянган төгрөгийн дэмжлэг үзүүлж ажилласан байна.

МЭДЭЭ БЭЛТГЭСЭН:

АЖЛЫН АЛБАНЫ АЖИЛТАН Д.ОЮУНСАЙХАН

ХЯНАСАН:

НАРИЙН БИЧГИЙН ДАРГЫН ҮҮРГИЙГ ТҮР

ОРЛОН ГҮЙЦЭТГЭГЧ Ч.ЖАВЗАНПАГМА